Diari Oficial de la Generalitat Valenciana


Sumari del DOGV 6746, del 02-04-2012 (2012/3237)

RESOLUCIÓ de 28 de febrer de 2012, de la Direcció General d'Energia, per la qual s'atorga a Red Eléctrica de España, SAU, autorització administrativa per a les instal·lacions elèctriques de transport de la nova subestació transformadora de 220/20 kV, denominada ST El Brosquil, situada en el terme municipal de Cullera, s'aprova el projecte tècnic d'execució i se'n declara, en concret, la utilitat pública. (ATASCT/2009/636/46).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6746

Data del DOGV
:   02-04-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/3237


Data del document
:   28-02-2012

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * centre d'ensenyament

RESOLUCIÓ de 28 de febrer de 2012, de la Direcció General d'Energia, per la qual s'atorga a Red Eléctrica de España, SAU, autorització administrativa per a les instal·lacions elèctriques de transport de la nova subestació transformadora de 220/20 kV, denominada ST El Brosquil, situada en el terme municipal de Cullera, s'aprova el projecte tècnic d'execució i se'n declara, en concret, la utilitat pública. (ATASCT/2009/636/46). [2012/3237]  
Vist l'escrit presentat per Red Eléctrica de España, SAU, domiciliada per a notificacions a Erandio (Biscaia), 48381, c/ Ribera de Axpe núm. 5, en data 30 de desembre de 2009 davant del Servici Territorial d'Energia de València, en el qual sol·licita que se li concedisca autorització administrativa per a les instal·lacions elèctriques de transport de la nova subestació transformadora a 220/20 kV, ST El Brosquil, ubicada a l'oest del nucli urbà i contigu a la zona industrial en construcció UE 37-3, amb l'accés pel carrer C-37-3A en les parcel·les 69, 70, 71 i 72, polígon 71, del terme municipal de Cullera, província de València. També sol·licita que se n'aprove el projecte tècnic d'execució i que se'n declare, en concret, la utilitat pública. (ATASCT/2009/636/46).  
A eixe escrit s'adjunta el projecte tècnic de la instal·lació, firmat per un tècnic competent.  
Vist que, d'acord amb el que establix l'article 36.3 de la Llei 54/1997 de 27 de novembre, del Sector Elèctric, i amb el Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, va ser sol·licitat per part d'esta Direcció General d'Energia a la Direcció General de Política Energètica i Mines del Ministeri d'Indústria, Turisme i Comerç un informe per tal de consignar les possibles afeccions de la instal·lació projectada als plans de desplegament de la xarxa, a la gestió tècnica del sistema i al règim econòmic regulat en la normativa elèctrica.   
  
Així, amb data 5 de novembre de 2010 consta un informe per mitjà del qual s'indica que vist el document de Planificació dels Sectors d'Electricitat i Gas 2008-2016, aprovat per Acord del Consell de Ministres, de data 30 de maig de 2008, s'emet un informe favorable d'acord amb l'article 36.3 de la Llei 54/1997, del Sector Elèctric, i l'article 114 del Reial Decret 1955/2000, respecte a la instal·lació sol·licitada.  
  
Vist que la informació pública de la sol·licitud es va fer en el Diari Oficial de la Comunitat Valenciana del dia 6 d'octubre de 2010, en el Butlletí Oficial de la Província de València de 14 d'octubre de 2010, en el diari Levante de data 14 d'octubre de 2010 i en el tauler d'anuncis de l'Ajuntament de Cullera, únic municipi afectat pel projecte, d'acord amb l'article 9 del mencionat Decret 88/2005, de 29 d'abril; l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia; l'article 9 del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació Ambiental; el Decret 162/1990, de 15 d'octubre, pel qual s'aprova el Reglament d'Impacte Ambiental modificat pel Decret 32/2006, de 10 de març, i el Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana.  
  
D'acord amb la documentació que hi ha en l'expedient, no s'han presentat al·legacions a la instal·lació projectada.  
Vist que, segons l'article 9 del Reial Decret Legislatiu 1/2008, d'11 de gener, s'ha procedit a emetre consulta a les administracions públiques afectades per a la definició de l'amplitud i del nivell de detall de l'estudi d'impacte ambiental.  
  
Vist que, d'acord amb el mencionat Decret 88/2005, es va traslladar a l'Ajuntament de Cullera la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixa entitat, per tal que en prestara la conformitat o l'oposició, i simultàniament es va sol·licitar al mateix ajuntament, d'acord amb l'article 75 de la Llei 16/2003, de 17 de desembre, i amb l'article 72 de la Llei 16/2008, de 22 de desembre, ambdós de Mesures Fiscals, de Gestió Administrativa i Financera i d'Organització de la Generalitat, un informe sobre l'adaptació del projecte al planejament urbanístic que siga aplicable.   
L'Ajuntament de Cullera va contestar manifestant que, després de l'examen de la documentació aportada, han sigut consultats els servicis municipals corresponents, i informà favorablement amb condicions específics a la instal·lació projectada.  
Del mencionat informe s'ha donat trasllat a l'empresa sol·licitant, la qual va manifestar la seua conformitat.  
Vist que de la documentació que hi ha en l'expedient no hi ha afecció a la resta de les administracions públiques, organismes i, si és el cas empreses de servicis públics o d'interés general que puguen veure's afectats per la instal·lació.   
Vist que el Servici Territorial d'Energia de València ha informat favorablement sobre la instal·lació sol·licitada.  
Atés que amb data 14 de novembre de 2011 el director general d'Avaluació Ambiental i Territorial de la Conselleria d'Infraestructures, Territori i Medi Ambient va dictar una declaració d'impacte ambiental que estima acceptable, als efectes ambientals únicament, i sense perjuí de l'obtenció prèvia de les autoritzacions sectorials que hi siguen aplicables, el projecte d'execució de la subestació transformadora ST El Brosquil, promogut per Red Eléctrica de España SAU, i Iberdrola Distribució Elèctrica SAU, al terme municipal de Cullera, província de València, sempre que este es faça amb les previsions del projecte, l'estudi d'impacte ambiental i la resta de documentació que hi ha en l'expedient, i amb les condicions que es recullen en la part dispositiva de la present resolució.   
Vist que el projecte presentat compta entre la seua documentació amb els plans pertinents a escala adequada, està suficientment detallat i conté una relació concreta i individualitzada dels béns i drets afectats.  
  
Atés que la sol·licitud i la documentació adjunta reunix una definició i concreció de les característiques tècniques que garantisquen la major seguretat i la millor funcionalitat de la subestació transformadora, sent estos els paràmetres que condicionen i obliguen principalment a adoptar l'establiment de la instal·lació elèctrica, amb independència de les afeccions que a tercers puguen representar, i això sense perjuí d'indemnitzar-les adequadament.  
Atés que, d'acord amb l'article 5 del Reial Decret 1955/2000, d'1 de desembre, les instal·lacions l'autorització de les quals se sol·licita constituïxen instal·lacions de la xarxa de transport d'energia elèctrica.  
  
Atés que, d'acord amb el projecte presentat, la finalitat sol·licitada de la subestació transformadora, és conseqüència que l'actual capacitat de càrrega existent a través de l'única subestació de repartiment resulta insuficient per a l'alimentació de la zona geogràfica per les demandes existents en actuacions urbanístiques i residencials, en particular per al municipi de Cullera, i amb este fi se sol·licita la construcció d'esta nova subestació transformadora, la configuració i capacitat elèctriques de la qual permetran disposar de la necessària qualitat del servici i fiabilitat en el subministrament, assegurant la cobertura de la demanda que puga presentar-se a mitjà termini.  
Atés que, d'acord amb el que establix l'article 3.3.c) de la Llei 54/1997, de 27 de novembre, correspon a les comunitats autònomes autoritzar les instal·lacions elèctriques de transport secundari que no excedisquen d'un àmbit territorial.  
Atés que la sol·licitud ha complit els tràmits establits en la Llei 54/1997, de 27 de novembre, i en el Reial Decret 1955/2000, d'1 de desembre, així com en el Decret 88/2005, de 29 d'abril.  
Atés que esta Direcció General és competent per a la resolució del present expedient, d'acord amb el que disposa l'article 17 del Decret 97/2011, de 26 d'agost, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Indústria i Comerç, en la redacció donada pel Decret 122/2011, de 16 de setembre.  
Esta Direcció General d'Energia, resol:  
  
Primer  
Atorgar a Red Eléctrica de España, SAU, autorització administrativa per a les instal·lacions elèctriques de transport secundari de la nova subestació transformadora de 220/20 kV, denominada ST El Brosquil, ubicada a l'oest del nucli urbà i contigu a la zona industrial en construcció UE 37-3, amb l'accés pel carrer C-37-3A en les parcel·les 69, 70, 71 i 72, polígon 71, del terme municipal de Cullera, província de València i les característiques tècniques principals del qual són les següents:  
  
a) Sistema elèctric de 220 kV:   
El parc té la configuració de doble barra amb acoblament d'interior tipus GIS i aïllament en hexafluorur de sofre (SF6), ubicat en edifici i compost per les posicions següents:  
- Tres de transformador T-1, T2 i T-3, composta per: un interruptor automàtic; tres seccionadors tripolars, dos de barra i un d'eixida de transformador; tres seccionadors tripolars de presa de terra; tres transformadors d'intensitat toroïdals; tres transformadors de tensió; dos jocs de barres; caixa per als terminals de cable tipus sec (inclosos els terminals de SF6); i tres transformadors d'intensitat toroïdals per a cada fase.  
  
- Una d'acoblament de barres, composta per: un interruptor automàtic; dos seccionadors tripolars de barres; dos seccionadors tripolars de presa de terra; tres transformadors d'intensitat de posició d'acoblament; i dos jocs de barres.  
- Dos de línia, composta per: un interruptor automàtic; tres seccionadors tripolars, dos de barra i un d'eixida de línia; tres seccionadors tripolars de presa de terra; tres transformadors d'intensitat en l'interior de l'envolupant; tres transformadors de tensió; dos jocs de barres; i caixa per als terminals dels cables tipus sec (incloent els terminals de SF6).  
  
- Una de mesura i presa de terra de barres, composta per: quatre transformadors de tensió; dos seccionadors de presa de terra; i dos jocs de barres.  
Es reserva espai per a dos posicions futures.  
b) Servicis auxiliars compartits amb les instal·lacions de distribució: per a corrent altern, amb dos transformadors de tipus interior de potència 250 kVA i relació de transformació 20 / 0'42 - 0'242 kV i per a corrent continu quatre equips rectificadors-bateria, dos dels quals per a ús exclusiu de Red Eléctrica de España, SAU.  
c) S'instal·larà una estructura metàl·lica, en l'interior de l'edifici, amb destinació al muntatge dels transformadors de potència, transformadors de servicis auxiliars, reactàncies de presa de terra, així com els suports de subjecció dels cables de potència del GIS fins als borns del transformador de potència.   
d) Sistema integrat de protecció i control i sistema de telecontrol.  
   
e) Obra civil: consistent en dos edificis compartits amb Iberdrola Distribució Elèctrica, SAU, prefabricats de formigó armat, un ocupat pel sistema GIS, la sala de control i els sistemes de mitja tensió (MT) i un altre per a la instal·lació dels transformadors de potència i reactàncies, disposant d'una sala per al sistema contraincendis. El tancament perimetral estarà format per malla metàl·lica sobre pals metàl·lics.   
  
f) Pressupost: 4.339.190,38 euros.  
  
Segon  
Aprovar el projecte d'execució per a la nova subestació citada en el punt primer de la present resolució, firmat per un tècnic competent.  
  
La present autorització i aprovació de projecte queda sotmesa a les condicions següents:  
a) D'acord amb el títol VI de la Llei 54/1997, de 27 de novembre, L'atorgament es fa sense perjudici de les concessions i autoritzacions que calguen, d'acord amb altres disposicions que resulten aplicables i en especial les relatives a l'ordenació de territori i al medi ambient.  
  
b) La instal·lació ha de complir els reglaments tècnics aplicables a este tipus d'instal·lacions i, en particular, amb el que establix el Reial Decret 3275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les seues instruccions tècniques complementàries. En tot cas, Red Eléctrica de España, SAU, haurà d'observar els preceptes, mesures i condicions que s'establisquen en la legislació aplicable a l'activitat de transport d'energia elèctrica.  
c) Les instal·lacions hauran d'executar-se segons el projecte aprovat. En el cas que siga necesari introduir modificacions respecte a la documentació presentada, el titular de la present autorització ha de sol·licitar a esta Direcció General l'aprovació corresponent.  
d) El termini d'execució de l'obra serà de vint-i-quatre mesos a comptar des de l'endemà del dia en què s'obtinga la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, amb anterioritat a la finalització del termini donat, Red Eléctrica de España, SAU, pot sol·licitar-ne una ampliació per mitjà de sol·licitud motivada davant d'este òrgan directiu.   
e) El titular donarà compte de l'acabament de les obres al Servici Territorial d'Energia de València per a la sol·licitud d'autorització d'explotació, a la qual s'adjuntarà un certificat de direcció i final d'obra subscrit per un tècnic facultatiu competent, que ha d'acreditar que és conforme als reglaments tècnics en la matèria, d'acord amb el que s'establix en la normativa per als projectes d'instal·lacions elèctriques i igualment respecte a l'autorització administrativa i el projecte d'execució aprovat per la present resolució.  
f) L'Administració deixarà sense efecte la present resolució en qualsevol moment en què observe l'incompliment de les condicions que s'hi establixen.  
g) Les d'orde mediambiental establides en la Declaració d'Impacte Ambiental, de 14 de novembre de 2011, del director general d'Avaluació Ambiental i Territorial de la Conselleria d'Infraestructures, Territori i Medi Ambient següents:  
1. S'adoptaran les mesures de protecció del patrimoni acceptades per la Direcció General de Patrimoni Cultural Valencià per mitjà d'informe de data 12 de maig de 2011.  
2. Hauran d'adoptar-se les condicions (mesures d'integració paisatgística i programa d'implementació) fixades en l'estudi d'integració paisatgística que acompanya al projecte, d'acord amb el contingut de l'informe de 4 de novembre de 2010 del Servici de Paisatge.  
3. En relació amb l'ús de gasos fluorats en la instal·lació, s'observaran els aspectes regulats en el Reial Decret 795/2010, de 16 de juny.  
  
4. Les accions incloses en el Programa de Vigilància Ambiental han de comunicar-se, per a acreditar l'adopció i execució de les mesures preventives i correctores proposades i la comprovació de la seua eficàcia.   
  
5. Qualsevol modificació o ampliació del projecte presentat ha de ser comunicada a l'òrgan ambiental competent, que establirà, si és procedent, l'aplicació de noves mesures correctores.  
  
Tercer  
Declarar, en concret, la utilitat pública de l'establiment de la instal·lació de la subestació elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i drets afectats i n'implica la urgent ocupació d'acord amb l'article 52 de la Llei d'Expropiació Forçosa, concretant-se en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, i els articles 157.1, 158, 159, 160 i 162.3 del Reial Decret 1955/2000, d'1 de desembre.  
  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, i assenyalar que la publicació es realitzarà, d'acord amb el que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut practicar.  
  
Relació de béns i drets afectats del projecte: ST El Brosquil 220/20 kV  
  
Terme municipal de Cullera, província de València  
  
  
  
  
\* \* \* \* \* \* \* \* \* \*  
  
  
Relación de bienes y derechos afectados del proyecto: ST El Brosquill 220/20 kV  
  
Término municipal de Cullera, provincia de Valencia.  
  
  
  
  
Contra la present resolució, que no posa fi a la via administrativa, pot interposar-se un recurs d'alçada davant del secretari autonòmic d'Economia, Indústria i Comerç en el termini d'un mes, comptat des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 28 de febrer de 2012.- El director general d'Energia: Antonio Cejalvo Lapeña.